ສະພາຂອງຝຣັ່ງ ໄດ້ຮັບຜ່ານມະຕິ ທີ່ຮຽກຮ້ອງ ການປະພຶດຕໍ່ຊາວວີເກີ ຂອງຈີນນັ້ນ ເປັນການຂ້າລ້າງເຜົ່າພັນ 
ຈີນໄດ້ຖືກກ່າວຫາວ່າ ທຳການຂ້າລ້າງເຊື້ອ​ຊາດເຜົ່າພັນ ແລະບັງຄັບໃຊ້ແຮງງານປະຊາກອນຊາວມຸ​ສ​ລິມວີເກີ ​ຊຶ່ງ​ເປັນ​ຊົນ​ກຸ່ມໃຫຍ່ ຂອງແຂວງດັ່ງກ່າວ. ​ແຕ່​ຈີນໄດ້ປະຕິເສດ ຕໍ່ຂໍ້ກ່າວຫາທັງຫຼາຍ.
ໂດຍອ້າງເຖິງ “ອາຊະຍາກຳຕ້ານມະນຸດຊາດແລະການຂ້າລ້າງເຜົ່າພັນ” ຕໍ່ຊາວ ມຸສລິມວີເກີກຸ່ມນ້ອຍ ໃນແຂວງຊິນຈຽງຂອງຈີນ ສະພາແຫ່ງຊາດຂອງຝຣັ່ງ ໃນວັນພະຫັດວານນີ້ ໄດ້ຮັບຜ່ານມະຕິທີ່ບໍ່ຜູກມັດ ຮຽກຮ້ອງໃຫ້ທາງການຝຣັ່ງ ປະ ນາມປັກກິ່ງ ມາດຕະການນີ້ ຊຶ່ງໄດ້ຮັບຜ່ານດ້ວຍຄະແນນສຽງ 169 ຕໍ່ 1 ທີ່ໄດ້ນຳສະເໜີໂດຍພັກສັງຄົມນິຍົມ ແລະພັກຝ່າຍຄ້ານອື່ນໆ ນອກເໜືອຈາກການປະນາມຈີນແລ້ວ ມະຕິດັ່ງກ່າວ ຍັງຮຽກຮ້ອງໃຫ້ລັດຖະ ບານປົກປ້ອງຊຸມຊົນອົບພະຍົບຊາວວີເກີໃນຝຣັ່ງ ຈາກການຮາວີຂອງຈີນ ສະຖານທູດຈີນໃນຝຣັ່ງ ໄດ້ເອີ້ນການເຄື່ອນໄຫວດັ່ງກ່າວບໍ່ສົມເຫດສົມຜົນ ແລະໄດ້ກ່າວວ່າ ມັນຈະສົ່ງຜົນເສຍຫາຍ ຕໍ່ສາຍສຳພັນລະຫວ່າງສອງປະເທດ ສະຖານທູດຈີນ ໄດ້ກ່າວໃນຖະແຫລງການວ່າ “ຝ່າຍຝຣັ່ງຮູ້ຕົວຢ່າງເຕັມສ່ວນໃນຄວາມບໍ່ສົມເຫດສົມຜົນ ແລະຄວາມເສຍຫາຍ ຂອງມະຕິອັນນີ້ ມັນຕ້ອງສະແດງໃຫ້ເຫັນເຖິງຄວາມສອດຄ່ອງລະຫວ່າງຄຳເວົ້າແລະການກະທຳ ແລ້ວເອົາມາດຕະການຢ່າງເປັນຮູບປະທຳ ເພື່ອປົກປ້ອງການພັດທະນາທີ່ສົມບູນໃນການພົວພັນ ລະຫວ່າງຈີນແລະຝຣັ່ງ ” ຈີນໄດ້ຖືກກ່າວຫາວ່າ ທຳການຂ້າລ້າງເຊື້ອຊາດເຜົ່າພັນ ແລະບັງຄັບໃຊ້ແຮງງານປະຊາກອນຊາວມຸສລິມວີເກີ ຊຶ່ງເປັນຊົນກຸ່ມໃຫຍ່ ຂອງແຂວງດັ່ງກ່າວ ແຕ່ຈີນໄດ້ປະຕິເສດ ຕໍ່ຂໍ້ກ່າວຫາທັງຫຼາຍ ການເຄືອນໄຫວດັ່ງກ່າວ ມີຂຶ້ນໃນວັນກ່ອນງານກິລາໂອລິມປິກລະດູໜາວປັກກິ່ງປີ 2022 ບັນດາປະເທດຕາເວັນຕົກຈຳນວນນຶ່ງ ລວມມີ ສະຫະລັດ ອັງກິດ ແລະອອສເຕຣເລຍໄດ້ປະກາດ “ການຂວ້ຳບາດດ້ານການທູດ” ບໍ່ເຂົ້າຮ່ວມການແຂ່ງຂັນກິລາດັ່ງກ່າວ ແລະຈະບໍ່ສົ່ງຄະນະຜູ້ແທນໄປເຂົ້າຮ່ວມ ປະທານາທິບໍດີ ເອັມແມນູແອລ ມາກຣົງ ຂອງຝຣັ່ງ ໃນເດືອນທັນວາຜ່ານມາ ໄດ້ຕັ້ງຄຳຖາມເຖິງປະສິດທິພາບ ຂອງການຂວ້ຳບາດທັງຫຼາຍນັ້ນ ແລະ ໄດ້ກ່າວວ່າ ທ່ານບໍ່ຢາກໃຫ້ການແຂ່ງຂັນກິລານັ້ນ “ເປັນເລື້ອງການເມືອງ ” ອ່ານຂ່າວນີ້ຕື່ມ ເປັນພາສາອັງກິດ